== Musikkarriere ==
Hans guitarspil blev bedre, og da han var 17, i [[1963]], havde han lavet et band med venner som Dave Dilloway og Tim Staffell. Gruppen hed 1984 efter [[1984 (roman)|bogen af samme navn]]. Bandet spillede i lokale haller og skoler. Efter 18 måneder drog han til [[Imperial College London|Imperial College]] i [[London]] for at studere [[astronomi]] og [[fysik]]. Han begyndte at komponere sange på det tidspunkt og skrev ballader og hård rock. Han spillede stadig i gruppen 1984 og blev selv støttet af Jimi Hendrix. Han ville have tid til at studere, og gruppen blev opløst i starten af [[1968]]. Dog holdt han kontakten med Tim Staffell. De manglede en trommeslager og fandt Roger Meddows Taylor, hvorpå Smile blev dannet senere i 1968. Denne gruppe udviklede sig senere (i [[1970]]) til [[Queen]]. Brian May skrev nogle af Queens store numre fra "Tie Your Mother Down" og "We Will Rock You" til ballader som "Who Wants to Live Forever". Siden [[Freddie Mercury]]s død i [[1991]] har han bl.a. været musikalsk rådgiver på [[Ben Elton]]s musical ''We Will Rock You'' i London. I perioden 2004 - 2009 var han sammen med [[Roger Meddows-Taylor]] og [[Paul Rodgers]] på verdensturné med [[Queen]]s legendariske numre. Fra 2011-{{CURRENTYEAR}} har han turneret med bandet Queen + [[Adam Lambert]].
Levende_personer Fysik Historie Organisationer Naturvidenskab